VIDEO | Hiina Kommunistlik Partei 100: vaata, kuidas tähistati enneolematut pidupäeva(12)
Ajatud hüüdlaused, juubeldavad rahvahulgad ja võimas tulevärk - nii tähistati Pekingis eile päeval partei ümmargust sünnipäeva.
Õhtul nägi pealinna rahvastaadionil üht suurimat ja põhjalikult läbimõeldud näitemängu, mis oma sisult kajastas kogu partei 100-aastast ajalugu ja olulisi ning auväärseid momente. Välisvaatlejate hinnangul oli eriliselt esile tõstetud endise Briti koloonia Hongkongi üleandmine Hiinale, mis on arvestades viimaseid sündmusi - Hongkongis suureneb järjest enam keskvalitsuse mõju ning kaotatakse demokraatlikke vabadusi, mille tagamiseks Hiina toona oma sõna andis - rohkem kui märgiline.
Lisaks kajastati ka Hiina president Xi Jinpingi edukaid reforme, mis inimeste elutingimusi omal ajal tohutult parandasid, tugevnevat relvastust ja kaitsevõimet ning võitlust koroonaviiruse pandeemiaga. Hinnang olukorra kujutamise tõepärasusele ja kontrastid tegelikkusega jäägu siinkohal aga igaühe enda otsustada.
Etendusel ja saluuti olid eile nautimas nii president Xi ise kui ka teised olulisemad parteitegelased.